หนูฝั่งยาคุมกำเนิดมาได้กว่า2ปีแล้ว ปีแรกประจำเดือนไม่มาเลย แต่มาปีที่2 ประจำเดือนมาแต่ละเดือนเกือบ20วัน เดือนนี้มา20กว่าวันมันส่งผลยังไงบ้างค่ะ อันตรายมั้ย หนูควรเอาออกมั้ย
สวัสดีค่ะ การฝังยาคุมกำเนิด เป็นการคุมกำเนิดที่มีประสิทธิภาพสูง มีโอกาสตั้งครรภ์น้อยกว่า 1% สามารถอยู่ได้ 3-5 ปีขึ้นกับชนิดของยา และใช้ง่ายคือฝังครั้งเดียวอยู่ได้นาน ไม่จำเป็นต้องกินยาบ่อยๆ ผลข้างเคียงที่อาจเกิดขึ้นได้-เลือดออกกระปริดกระปรอยทางช่องคลอด ประจำเดือนมาผิดปกติ-ปวดศีรษะ-ปวดท้อง-คลื่นไส้-คัดตึงเต้านม-บวมน้ำ-น้ำหนักตัวเพิ่มขึ้นโดยผลข้างเคียงเรื่องเลือดออกผิดปกติทางช่องคลอดนั้น ไม่สามารถคาดการณ์ได้ว่าจะเป็นเมื่อใด และมาในรูปแบบใด บางคนอาจมามากหรือมาน้อยลง แต่ไม่ควรจะเป็นรุนแรง คือเมื่อเวลาผ่านไป ร่างกายควรจะปรับตัวและอาการหายไปได้เอง ถ้าเลือดออกจากช่องคลอดติดต่อกันมา 20 กว่าวันนั้นคิดว่าผิดปกติค่ะ อาจเกิดจาก-ผลข้างเคียงของยาฝัง มักเป็นแค่กระปริดกระปรอย แค่ติดกางเกงในไม่ต้องใช้ผ้าอนามัยกรณีที่ต้องใช้ผ้าอนามัยชุ่มแผ่น เปลี่ยนวันละหลายครั้งอาจมีสาเหตุอื่นเช่น-เนื้องอกมดลูก-มะเร็งในระบบสืบพันธุ์สตรี-โรคติดต่อทางเพศสัมพันธ์-ผลแทรกซ้อนจากการตั้งครรภ์แนะนำไปพบสูตินรีแพทย์ได้เลย ไม่ต้องรอค่ะ ยิ่งถ้าปวดหน่วงท้องน้อยมาก ซีด เพลียควรรีบไปพบค่ะ ระหว่างนี้ไม่ควรซื้อยาปรับฮอร์โมนมากินเอง และถ้าตรวจแล้วพบว่าเป็นผลข้างเคียงจากยาที่เราไม่ชอบอาจจะคุยกับสูตินรีแพทย์เพื่อขอเปลี่ยนวิธีการคุมกำเนิดค่ะ